EkBass/fiwiki-20250220-pages-articles huggingface dataset:
Henri Bergson

Henri-Louis Bergson (18. lokakuuta 1859 Pariisi, Ranska – 4. tammikuuta 1941 Pariisi) oli ranskalainen filosofi, joka oli vaikutusvaltainen ainakin kotimaassaan Ranskassa, vaikka liikkuikin valtavirran suuntausten ulkopuolella. Bergson oli yksi aikansa ”muotifilosofeista”.Lagerspetz, Kari: Eino Kaila ja Erik Ahlman Henri Bergsonin filosofian tulkkeina. Teoksessa Hän sai kirjallisuuden Nobel-palkinnon vuonna 1927. Bergsonin pääteokset ovat Essai sur les données immédiates de la conscience (1889), Matiere et Memoire (’Materia ja muisti’, 1896) ja L’Evolution créatrice (’Luova kehitys’, 1907). Bergsonilta on suomennettu teokset Henkinen tarmo (1919) ja Nauru: tutkimus komiikan merkityksestä (1900). == Elämä == Bergsonin äiti oli englantilainen, ja englantilaiset Herbert Spencer, J. S. Mill ja Charles Darwin vaikuttivat paljon hänen ajatteluunsa nuorena. Hänen oma filosofiansa kääntyi kuitenkin nuoruuden esikuvien rationalismia vastaan. Bergson opiskeli filosofiaa École Normale Supérieuressa ja opetti sitä eri oppikouluissa, kunnes hänet kutsuttiin opettajaksi École Normale Supérieureen. Sieltä hän siirtyi Collège de Francen filosofian laitoksen esimieheksi. Vuosina 1921–1926 Bergson oli Kansainliiton komitean puheenjohtaja. Vähän ennen kuolemaansa 1941 hän ehti nähdä toisen maailmansodan alkuvaiheen ja ilmaista paheksuntansa Vichyn hallitusta kohtaan. == Lähteet == == Kirjallisuutta == ===Yleistä=== * === Suomennetut teokset === * – 2. painos: Humanitas 8. Porvoo: WSOY, 1958 (lisäpainos 1963). – Näköispainos vuoden 1923 painoksesta: Helsinki: Lasipalatsi, 1999. ISBN 951-884-192-6. * == Aiheesta muualla == * Henri Bergsonin teoksia vapaasti luettavana. Project Gutenberg. * Nautis-projekti. Luokka:Nobelin kirjallisuuspalkinnon saajat Luokka:Ranskalaiset filosofit Luokka:Tietoteoreetikot Luokka:Ranskan akatemian jäsenet Luokka:Vuonna 1859 syntyneet Luokka:Vuonna 1941 kuolleet Luokka:Seulonnan keskeiset artikkelit
Magia (albumi)

Magia on Shakiran esikoisalbumi. Albumi menestyi kohtalaisesti Shakiran kotimaassa. Albumi julkaistiin vuonna 1991, kun Shakira oli 14-vuotias. Albumia tehtiin vain 1 200 kappaletta, joten se on todella harvinainen. Albumi on julkaistu ainoastaan LP:llä. Albumilta ilmestyivät singleinä kappaleet Magia, Esta Noche Voy Contigo ja Sueños. Albumin myynti jäi alle tuhanteen kappaleeseen. Shakira on estänyt kahden ensimmäisen albuminsa uudelleen julkaisemisen johtuen niiden "kypsymättömyydestä". ==Kappaleet== Kappaleet:https://www.discogs.com/Shakira-Magia/release/11666000 == Lähteet == == Aiheesta muualla == * Luokka:Vuoden 1991 esikoisalbumit Luokka:Shakiran albumit
Momentti (fysiikka)

Fysiikassa termi momentti voi viitata moniin erilaisiin asioihin: "Momenttiin" liittyviä ja assosioituvia suureita Suure Vaihtoehtoiset nimitykset Englanninkielinen nimitys Tunnus Yksikkö Kommentti Momentti voiman momentti, vääntömomentti, kiertomomentti torque, moment, moment of force M, T Nm \mathbf{M} = \mathbf{r} \times \mathbf{F} Hitausmomentti inertiamomentti moment of inertia I kg·m² I = \sum m r^2 Pyörimismäärä liikemäärämomentti, kiertoliikemäärä; impulssimomentti (pyörimismäärän muutos) angular momentum L J·s L = I \omega Liikemäärä momentum p Ns p = m v Taivutusmomentti bending moment Mt Nm Lujuusopissa Jäyhyysmomentti neliömomentti, tasapinnan hitausmomentti, jäyhyys second moment of area I m4 Lujuusopissa Magneettinen momentti magneettimomentti, magneettinen dipolimomentti magnetic moment Luokka:Suureet Luokka:Klassinen mekaniikka Luokka:Seulonnan keskeiset artikkelit bg:Момент на сила el:Ροπή sq:Momenti
Cam Ranhin lahti

Cam Ranhin lahti on merenlahti Vietnamissa, noin 290 km koilliseen Ho Chi Minhin kaupungista. Lahtea on käytetty useasti laivastotukikohtana. Venäjän laivasto käytti Cam Ranhin lahtea tukikohtanaan ennen vuoden 1905 Tsushiman salmen taistelua, jossa japanilaiset upottivat Venäjän vastaisessa sodassa merkittävän osan Tyynellemerelle siirrettyä Venäjän Itämeren laivastoa. Vuonna 1942 lahti toimi Japanin laivaston tukikohtana ennen sen Malesiaan suuntaunutta hyökkäystä. Vietnamin sodan aikana alue palveli Yhdysvaltain käyttämänä tukikohtana ja Yhdysvaltain poistuttua sitä hyödynsi Neuvostoliitto. == Lähteet == == Aiheesta muualla == Luokka:Vietnamin maantiede
Raúl Castro

Raúl Modesto Castro Ruz (s. 3. kesäkuuta 1931 Birán, Kuuba) on kuubalainen poliitikko, joka toimi muun muassa Kuuban kommunistisen puolueen pääsihteerinä vuosina 2011–2021, Kuuban kommunistisen puolueen keskuskomitean toisena sihteerinä vuosina 1965–2011, Kuuban puolustusministerinä vuosina 1959–2008 sekä Kuuban presidenttinä vuosina 2008–2018. Castro on Kuuban entisen presidentin Fidel Castron veli. Raúl Castro osallistui Fulgencio Batistan vastaisiin opiskelija-aktiviteetteihin tämän valtakauden alusta. Hän oli ryhmässä, joka hyökkäsi Moncadan kasarmille 26. heinäkuuta 1953 ja vietti sen jälkeen 22 kuukautta vankilassa. Raúl Castro kuului Granma-laivan retkikuntaan, joka matkasi Meksikosta Kuubaan 1956. Raúl Castro hoiti maan presidentinvirkaa 31. heinäkuuta 2006 lähtien Fidel Castron luovutettua suolistoleikkaukseen joutuessaan tilapäisesti veljelleen presidentin, ylipäällikön sekä pääsihteerin tehtävät. Kuuban kansalliskokous valitsi Raúl Castron presidentiksi 24. helmikuuta 2008. Raúl Castrolla on Vilma Espínin kanssa neljä lasta, joihin kuuluu Mariela Castro. Raúl Castro jätti tehtävänsä Kuuban kommunistisen puolueen pääsihteerinä 19. huhtikuuta 2021. == Kuuban presidenttinä == Otettuaan veljensä paikan Kuuban presidenttinä helmikuussa 2008 Raúl Castron hallinto alkoi vapauttaa maan taloutta. Castron hallinto on esimerkiksi sallinut tavallisten kansalaisten ostaa DVD-soittimia, matkapuhelimia, tietokoneita, skoottereita ja muita tuotteita ilman rajoituksia. Hän on myös allekirjoittanut YK:n ihmisoikeussopimuksen, antanut käytössä olematonta valtion omistamaa maata viljelykäyttöön, vapauttanut useita vankeja ja höllentänyt kuubalaisten matkailurajoituksia.http://edition.cnn.com/2008/WORLD/americas/04/26/raul.castro/ Joulukuussa 2008 Castro puhui maan palkkajärjestelmän vääristymistä. Niistä keskeisin on se, että pelkällä valtion palkalla ei käytännössä ole mahdollista elää, mikä on luonut laiskottelun ja varastelun kulttuurin. Castro kehotti poistamaan aiheettomat edut ja liiat tuet, joihin eivät kuitenkaan lukeudu perustuslailliset oikeudet: terveydenhuolto, koulutus, sosiaaliturva sekä mahdollisuus harrastaa kulttuuria ja urheilua. Näihin "aiheettomiin etuihin" laskettiin kuluneen vuonna 2008 44 miljoonaa euroa. == Lähteet == == Aiheesta muualla == Luokka:Kuuban presidentit Luokka:Vuonna 1931 syntyneet Luokka:Elävät henkilöt Luokka:Seulonnan keskeiset artikkelit
Bitpop

Bitpop on elektronisen musiikin laji, jossa ainakin osa musiikista on tehty 8-bittisillä tietokoneilla tai pelikonsoleilla. Suosittuja koneita tähän tarkoitukseen ovat olleet Commodore 64 ja Nintendo Game Boy. Bitpoppia tekeviä yhtyeitä: * 1987 * Anamanaguchi * Covox * Desert Planet * Dunderpatrullen * Goto80 * Machinae Supremacy * Monster & Maskiner * Pluxus * Puss * Pontonius * Slagsmålsklubben * Welle: Erdball == Katso myös == * Chiptune == Aiheesta muualla == * Micromusic - Internet-yhteisö, joka julkaisee bitpop-musiikkia Luokka:Elektronisen musiikin alalajit
Turun Kaupunkiliikenne

Turun Kaupunkiliikenne Oy on Turun kaupungin kokonaan omistama yhtiö, joka vastaa Turun sisäisestä joukkoliikenteestä kilpailuttamattomilla linjoilla. Yhtiö aloitti toimintansa 1. tammikuuta 2009, jolloin sille siirtyi kokonaisuudessaan Turun kaupungin liikennelaitoksen (TuKL) liiketoiminta. Toimitusjohtajana toimii Juha Parkkonen. Turun Kaupunkiliikenteen historia ulottuu vuoteen 1908, jolloin AEG:n ruotsalainen tytäryhtiö aloitti Turussa raitiovaunuliikenteen ja perusti samalla sähkölaitoksen. Kaupunki osti toiminnan vuonna 1919 ja erotti sähkölaitoksen ja raitiotien toisistaan vuonna 1928. TuKL aloitti bussiliikenteen 1. tammikuuta 1950. Turun raitiovaunuliikenne lakkautettiin vuonna 1972. Kun TuKL:n toiminta oli laajimmillaan vuonna 1979, sillä oli 105 autoa ja se vastasi noin puolesta kaupungin linja-autoliikenteestä. 1990-luvulle asti TuKL ja Turun Linja- autoilijain Osakeyhtiö (TLO) hoitivat yhdessä kaupungin liikennettä. Kilpailuttamisen myötä TuKL on hävinnyt linjoja, eikä se ole kilpailulainsäädännön mukaan voinut tehdä tarjouksia kilpailutettujen linjojen hoitamisesta, koska se saa epäsuoraa tukea Turun kaupungilta. Nykyään yhtiön osuus kaupungin joukkoliikenteestä on 15 %. Kaupunkiliikenteen linjoja ovat 1, 1B, 1T, 3, 30, 50, 50T, 51, 53, 53A 54, 55T, 55A, , koululaislinjat 52, 52A, 71, 73 ja 74 työmatkalinja 58 ja yölinja 36. == Lähteitä == * Turun kaupunginvaltuuston 15.12.2008 päätös yhtiöittämisestä * Turun kaupunginhallituksen päätös 16.12.2008 yhtiöittämisen toimeenpanosta === Viitteet === Luokka:Turun liikenne Luokka:Suomalaiset linja-autoyhtiöt
Soisalo

Soisalo on Kallaveden ja Haukiveden sekä Leppävirran ja Heinäveden reittien välinen alue Pohjois-Savon ja Pohjois-Karjalan rajamailla. Se on Suomen suurin saari ja samalla koko Euroopan sisävesien suurin saari. Sen pinta-ala on 1 638 neliökilometriä. Pohjois-Savon suurimmalla järvellä, Kallavedellä on kaksi laskureittiä. Näistä itäisempi on Heinäveden reitti, johon kuuluvat Suvasvesi, Kermajärvi ja Ruokovesi. Läntisempi laskureitti on Leppävirran reitti, jonka suurin järvi on Unnukka. Molemmat vesireitit laskevat Haukiveteen, joka on yksi Saimaan selistä. Soisalo on näiden reittien välinen alue. Toisen määrittelyn mukaan Soisalo ei ole maantieteellisesti saari, koska sitä ympäröivä vedenpinta ei ole kauttaaltaan samassa tasossa. Vedenpinnan korkeusero etelän Haukiveden ja pohjoisen Kallaveden välillä on noin kuusi metriä ja ympäröiviä järviä erottavat toisistaan myös selvät virrat ja kosket, kuten Varkaudenkoski ja Kermankoski. Merialueilla Suomen suurin saari on Ahvenanmaan pääsaari Manner-Ahvenanmaa (685 km²). Kuntia, jotka osittain sijaitsevat Soisalon alueella, ovat Heinävesi, Leppävirta, Varkaus ja Kuopio. == Katso myös == *Luettelo Suomen sisävesien suurimmista saarista ==Lähteet== * === Viitteet === Luokka:Suomen sisävesien saaret Luokka:Heinäveden luonto Luokka:Leppävirran luonto Luokka:Varkauden luonto Luokka:Kuopion saaret Luokka:Kallaveden reitti Luokka:Saimaan saaret Luokka:Kallaveden saaret Luokka:Seulonnan keskeiset artikkelit
Telia Sverige

Telia Sverige AB (vuoteen 2017 TeliaSonera Sverige AB) on monikansallisen Telia Companyn Ruotsissa toimiva tytäryhtiö, joka jatkaa aiemman ruotsalaisen Telia-yhtiön toimintaa. Se on Ruotsin suurin teleoperaattori liikevaihdon sekä asiakkaiden määrän kannalta. Ennen fuusioitumistaan TeliaSoneraan (nyk. Telia Company) Telia toimi Ruotsissa paikallisia puhelinverkkoja hallinnoivana yhtiönä. Kungliga Telegrafverket ("Kuninkaallinen lennätinlaitos") sai alkunsa vuonna 1853, kun Tukholman ja Uppsalan välille vedettiin ensimmäinen lennätinlinja. Jo 1920-luvulla valtion laitos hallinnoi monopoliasemassa Ruotsin puhelinverkkoa, toisin kuin Suomessa, jossa Posti- ja lennätinlaitos hallinnoi lähinnä kauko- ja ulkopuheluverkkoa ja maaseudun puhelinverkkoa; useiden paikallisten puhelinyhtiöiden vuoksi markkinat olivat pirstaleiset. Vuonna 1953 laitoksen nimi muutettiin muotoon Televerket ("Telelaitos"). Vuonna 1993 Ruotsin valtio yksityisti Televerketin, uusi yhtiö sai nimekseen Telia AB. Kesällä 2000 Telia vietiin Tukholman pörssiin, kun Ruotsin valtio päätti myydä omistuksistaan 30 prosenttia. Yrityksellä oli toimintaa myös Suomessa matkapuhelinliittymien tarjoajana. Telian ja Soneran fuusioituessa TeliaSoneraksi Telia joutui regulaattorin vaatimuksesta myymään Suomen toimintonsa. Toiminnot osti lopulta DNA. ==Lähteet== ==Katso myös== *Telia Finland ==Aiheesta muualla== * Telian kotisivut Luokka:Ruotsalaiset yritykset *
Päivi Lipponen

Päivi Pauliina Lipponen (ent. Hertzberg, o.s. Hiltunen, s. 25. kesäkuuta 1967 Kuopio) on suomalainen SDP:n poliitikko ja historianopettaja. Hän toimi kansanedustajana vuosina 2007–2015. Lipponen oli jäsenenä Helsingin kaupunginvaltuustossa vuodesta 1997 vuoteen 2015, jolloin hän erosi valtuustosta. Lipponen on koulutukseltaan filosofian tohtori. Hänen puolisonsa vuodesta 1998 on ollut Paavo Lipponen. == Ura == Lipponen on koulutukseltaan filosofian tohtori (2006). Lisäksi hän on suorittanut kurssin Hanken MBA (2010). Ennen valintaansa eduskuntaan hän työskenteli Eiran aikuislukiossa historianopettajana vuosina 1994–2007. Hän palasi opettajanvirkaansa politiikan jälkeen oltuaan koko sen ajan virkavapaalla. Vuonna 1997 Lipponen valittiin Helsingin kaupunginvaltuustoon. Hän toimi valtuustossa syyskuuhun 2015, jolloin hän erosi työtehtäviin vedoten. Hän on toiminut muun muassa kulttuuri- ja kirjastolautakunnassa, ympäristölautakunnassa, kaupungin tasa- arvotoimikunnassa (pj) ja Klubitalot ry:ssä (pj). Lipponen on julkaissut useita kirjoja sekä kirjoittaa säännöllisesti artikkeleita ja kolumneja eri lehtiin. Kansanedustajana Lipponen toimi eduskunnan tulevaisuusvaliokunnan "Sopimusten Venäjä 2030" -ohjausryhmän puheenjohtajana. Hän tiivisti kirjoittamassaan esipuheessa viestinsä: "Euroopan pitää hakea Venäjän kanssa kumppanuutta". Eduskunnasta pudottuaan 2015 Päivi Lipponen toimi vuoden 2017 lokakuuhun saakka miehensä Paavo Lipposen perustamassa Cosmopolis Oy -nimisessä konsulttiyrityksessä toimitusjohtajana. Hän toimii myös yhteiskuntaopin opettajana Eiran aikuislukiossa. Edellä mainittujen lisäksi hän nostanut koko ajan sopeutumiseläkettä, joka on tarkoitettu kansanedustajien eräänlaiseksi työttömyysturvaksi. Lipponen erosi toimitusjohtajan tehtävästä, kun tiedotusvälineet alkoivat kysellä Cosmopoliksen osakasluetteloa. Lipposten Cosmopolis toimi Venäjän valtionyhtiö Gazpromin tytäryhtiö Nord Streamin lobbarina. Vuosina 2007–2021 Cosmopolis laskutti asiakkailtaan 3,4 miljoonaa euroa. == Vaalimenestys == === Eduskuntavaalit === * 2007: 4 202 ääntä (Helsingin vaalipiiri, valittiin) * 2011: 4 381 ääntä (Helsingin vaalipiiri, valittiin) * 2015: 2 651 ääntä (Helsingin vaalipiiri, ei valittu) === Kunnallisvaalit === * 1996: 1 527 ääntä (Helsinki, valittiin) * 2000: 1 311 ääntä (Helsinki, valittiin) * 2004: 1 635 ääntä (Helsinki, valittiin) * 2008: 1 526 ääntä (Helsinki, valittiin) * 2012: 1 675 ääntä (Helsinki, valittiin) == Yksityiselämä == Päivi Hertzberg avioitui Paavo Lipposen kanssa vuonna 1998 Lipposen toimiessa Suomen pääministerinä. Heillä on Emilia (s. 1998) ja Sofia (s. 2000) -nimiset tyttäret ja lisäksi Päivi Lipposella on tytär Cecilia (s. 1993) edellisestä avioliitosta. == Teokset == * * * * * * * * * * * * * * * * == Lähteet == == Aiheesta muualla == * Luokka:Kansanedustajat Luokka:Suomen Sosialidemokraattisen Puolueen poliitikot Luokka:Helsingin kaupunginvaltuutetut Luokka:Helsingin vaalipiiri Luokka:Suomalaiset opettajat Luokka:Suomalaiset tietokirjailijat Luokka:Suomalaiset kolumnistit Luokka:Suomen pääministerien puolisot Luokka:Vuonna 1967 syntyneet Luokka:Elävät henkilöt
Viivi Avellán

__NOTOC__Viivi Elina Avellán (s. 3. kesäkuuta 1977) on suomalainen toimittaja ja juontaja. Vuodesta 2013 lähtien Avellán on ollut Fore-golflehden päätoimittaja ja Nelosen urheilumakasiiniohjelman Elixirin tuottaja. Avellán on muun muassa kirjoittanut Tammen vuonna 2006 julkaiseman Sinkkunaisen käsikirjan. == Elämä ja ura == Koulutukseltaan Avellán on yo-merkonomi ja hän on käynyt Sanoma Magazinesin toimittajakoulun. Avellán työskenteli vuosina 1999–2004 Nelosen urheilu-uutisten toimittajana ja ankkurina. Televisiossa Avellán on myös toiminut golfohjelma Draivin toimittajana sekä All Stars -visailun ja MTV3:n Viihdeuutisten ja Huvipuiston juontajana. Avellán on työskennellyt myös vapaana toimittajana muun muassa Ilta-Sanomissa, Golf Digestissa ja muissa eri aikakauslehdissä. Avellán omistaa juonto- ja toimitusalan yrityksen Awell Entertainment Oy. Vuonna 2012 Avellánin yritys julkaisi jääkiekkoaiheisen Leijona on kuningas -kirjan yhteistyössä Suomen jääkiekkoliiton kanssa. Avellán oli ehdolla europarlamenttivaaleissa 2004 Kokoomuksen ehdokkaana. Avellán asui Sveitsissä 2009-2012. Avellán avioitui kesäkuussa 2013 ja muutti 2016 Singaporeen, jossa hän toimi maajohtajana Innovation Home Singaporen toimistolle. == Julkaisut == * * == Lähteet == == Aiheesta muualla == * Kotisivut . * Iltalehden Julkkislista: Viivi Avellán. Luokka:Suomalaiset toimittajat Luokka:Vuonna 1977 syntyneet Luokka:Elävät henkilöt
Kleopatra (täsmennyssivu)

Kleopatra (kr. Κλεοπάτρα) on alun alkaen kreikkalainen naisen nimi. Se tarkoittaa ’isän kunniaa’. == Henkilöitä == Kleopatra oli monen Egyptiä hallinneen Ptolemaioksen hallitsijasuvun kuningattaren nimi. Heistä kuuluisin on Kleopatra VII, faaraoiden Egyptin viimeinen hallitsija Julius Caesarin ja Marcus Antoniuksen aikana. * Kleopatra I (noin 215–176 eaa.) * Kleopatra II (n. 185–116 eaa.) * Kleopatra III (n. 160–101 eaa.) * Kleopatra IV (n. 138–112 eaa.) * Kleopatra V Tryfaina (k. n. 57 eaa.) * Kleopatra VI * Kleopatra VII (69–30 eaa.) * Kleopatra Selene, myös Kleopatra VIII (40 eaa. – 6 jaa.) Muita Kleopatroja: * Kleopatra Eurydike, yksi Filippos II:n vaimoista * Kleopatra, Aleksanteri Suuren sisar * Kleopatra Thea, Seleukidien valtakunnan hallitsija == Elokuvia == * Cléopâtre (1899), ranskalainen mykkä lyhytelokuva * Cleopatra (1912), yhdysvaltalainen mykkäelokuva, ohjaus Charles L. Gaskill * Kleopatra (1917), yhdysvaltalainen elokuva * Kleopatra (1934), ohjaus Cecil B. DeMille, pääosassa Claudette Colberton * Kleopatra (1963), yhdysvaltalainen elokuva, pääosissa Elizabeth Taylor, Richard Burton ja Rex Harrison * Kureopatora (1970), japanilainen animaatioelokuva * Cleopatra (1999), yhdysvaltalainen televisioelokuva == Musiikki == * Kleopatra, Herra Ylppö & Ihmiset -yhtyeen EP vuodelta 2008 * Cleopatra Records, levy-yhtiö * ”Cleopatra”, Samira Edendin esittämä kappale, Azerbaidžanin aiottu edustaja Eurovision laulukilpailussa 2020 == Tietokoneohjelmat == * Cleopatra, vuoden 2000 videopeli * Kleopatra, Gpg4winin varmennekäsittelijä == Asteroidi == * 216 Kleopatra, asteroidi == Aluksia == ; Britannian kuninkaallinen laivasto * HMS Cleopatra (1779) 32-tykkinen viidennen luokan alus * HMS Cleopatra (1835) 26-tykkinen kuudennen luokan alus * HMS Cleopatra (1839) sluuppi * HMS Cleopatra (1878) potkurikorvetti * HMS Cleopatra (1915) Caroline-luokan risteilijä * HMS Cleopatra (33) Dido-luokan risteilijä * HMS Cleopatra (F28) Leander-luokan fregatti Luokka:Seulonnan keskeiset artikkelit
Gamma-jakauma

Gamma-jakauma on Poisson-prosessin insidenssien odotusaikojen jakauma. Gamma- jakauma on jatkuva, ja sen arvojoukko on positiivisten reaalilukujen joukko. Jos satunnaismuuttuja X on gamma-jakautunut, merkitään X \sim \operatorname{Gamma}( u,\lambda) . Jakauman parametrit toteuttavat ehdon u,\lambda > 0. Jos n \in \mathbb{N}, niin \operatorname{Gamma}(n,\lambda) on n:nnen insidenssin odotusajan jakauma Poisson-prosessissa, jonka intensiteetti on \lambda. Tiheysfunktio on arvojoukossa f_X (x) = \frac{\lambda^ u}{\Gamma( u)} x^{ u-1} e^{-\lambda x} , missä \Gamma on gammafunktio. Kertymäfunktiota ei voi yleisessä tapauksessa esittää suljetussa muodossa. Odotusarvo ja varianssi ovat \operatorname{E}(X)=\frac{ u}{\lambda} ja \operatorname{Var}(X)=\frac{ u}{\lambda^2} . Yhteydet eksponenttijakaumaan ja χ2-jakaumaan: \operatorname{Gamma}(1,\lambda) = \operatorname{Exp} (\lambda) . ja jos n \in \mathbb{N}_+, niin \operatorname{Gamma}\left(\frac{n}{2},\frac{1}{2}\right) = \chi^2_n . == Aiheesta muualla == * Mathworld: Gamma Distribution Luokka:Todennäköisyysjakaumat
Gammafunktio

Gammafunktio on funktio, jolle käytetään symbolia \Gamma (iso gamma), ja joka voidaan tulkita kertoman yleistyksenä reaali- ja kompleksiluvuille. Sen arvo on Riemannin integraalilla merkittynä \Gamma (r) = \int_0^\infty x^{r-1} e^{-x} \, dx. Gammafunktio on määritelty kaikilla arvoilla paitsi ei- positiivisilla kokonaisluvuilla. Näissä pisteissä integraalin raja-arvo on ääretön. Kaikista kertomafunktion yleistyksistä gammafunktio on erityinen, sillä Bohrin-Mollerupin lauseen mukaan se on ainoa, joka on logaritmisesti konveksi ts. sen luonnollinen logaritmi on konveksi. Gammafunktion arvoa ei pysty antamaan suljetussa muodossa mielivaltaisessa pisteessä. Gammafunktioon saavutaan, kun toistuvasti derivoidaan integraaliyhtälöä I = \int_{0}^{\infty} e^{-ax}dx = \frac{1}{a}. I \,\\! on vain parametrin a funktio, kuten voimme odottaa. Siispä: :\frac{dI}{da} = \int_{0}^{\infty} \frac{\partial}{\partial a} \left( e^{-ax} \right) dx = \frac{d}{da} \left( \frac{1}{a} \right) josta :\int_{0}^{\infty} x e^{-ax} dx = \frac{1}{a^2} Toistetaan: :\int_{0}^{\infty} x^2 e^{-ax} dx = \frac{1 \times 2}{a^3} Toistetaan: :\int_{0}^{\infty} x^3 e^{-ax} dx = \frac{1 \times 2 \times 3}{a^4} :\vdots :\int_{0}^{\infty} x^n e^{-ax} dx = \frac{n!}{a^{n+1}} Sijoitetaan a = 1 \,\\! ja saamme :n! = \int_{0}^{\infty} x^n e^{-x} dx josta määrittelemme gammafunktion :\Gamma \left( p \right) = \int_{0}^{\infty} x^{p - 1} e^{-x} dx \qquad p \geq 0 n!:n yleistykseksi kompleksiluvuille. Luonnollisille luvuille: :\Gamma \left( p \right) = \left( p - 1 \right) ! \qquad p = 1, 2, 3, \cdots == Gammafunktion ominaisuuksia == * Jos n on luonnollinen luku, niin \Gamma (n) = (n-1)! * Jos n on luonnollinen luku, niin \Gamma \left(\frac {2n+1}{2}\right) = \frac{1 \cdot 3 \cdot 5 \cdot 7 \cdot \ldots \cdot (2n-1)}{2^n}\sqrt{\pi}, josta saadaan arvo \Gamma\left(\frac{1}{2}\right)=\sqrt{\pi} * Gammafunktio voidaan määritellä myös raja-arvona: \Gamma(z) = \lim_{n \to \infty} \frac{n! \; n^z}{z \; (z+1)\ldots(z+n)} == Katso myös == * Gamma-jakauma, Beta-jakauma == Lähteet == ==Kirjallisuutta== * * == Aiheesta muualla == * Mathworld. Gamma Function Luokka:Funktiot Luokka:Seulonnan keskeiset artikkelit
Negatiivinen binomijakauma

| kurtosis = \frac{6}{r} + \frac{p^2}{r(1-p)} | entropy = | mgf = \left(\frac{p e^{s}}{1-(1-p) e^{s}}\right)^{r}\\!\\!\\!, s<|\ln(1-p)| | char = \left(\frac{pe^{\mathrm{i}s}}{1-(1-p)e^{\mathrm{i}s}}\right)^{r} | pgf = \biggl(\frac{1-p}{1 - pz}\biggr)^{\\!r} \text{ für alle }|z|<\frac1p }} Negatiivinen binomijakauma on dikotomisen toistokokeen mielivaltaisen monennetta onnistumista edeltävien yritysten jakauma. Negatiivinen binomijakauma on diskreetti ja sen arvojoukko on luonnollisten lukujen joukko. Jos satunnaismuuttuja X on negatiivisbinomijakautunut, merkitään X \sim \operatorname{Negbin}(r,p) . Jakauman parametri 0 \leq p \leq 1 on onnistumisen todennäköisyys, ja parametri r \in \mathbb{N} on odotettu onnistumiskerta. Pistetodennäköisyysfunktio on \operatorname{P}(X=i) = {r+i-1 \choose i} p^r (1-p)^i . Odotusarvo ja varianssi ovat \operatorname{E}(X)=\frac{r(1-p)}{p} ja \operatorname{Var}(X)=\frac{r(1-p)}{p^2}. Jos X_1 \sim \operatorname{Negbin}(r_1,p) ja X_2 \sim \operatorname{Negbin}(r_2,p) sekä X_1 ja X_2 ovat riippumattomia, niin X_1 + X_2 \sim \operatorname{Negbin}(r_1+r_2,p). Negatiivisen binomijakauman yhteys geometriseen jakaumaan on \operatorname{Negbin}(1,p) = \operatorname{Geom} (p) . Jakauman nimi tulee pistetodennäköisyysfunktion samankaltaisuudesta binomijakaumaan, ja siitä että pistetodennäköisyysfunktion voi ilmaista negatiivisen binomikertoimen avulla \operatorname{P}(X=i) = {-r \choose i} p^r (-(1-p))^i . == Katso myös == * Poissonin jakauma == Aiheesta muualla == * Mathworld: Negative Binomial Distribution Luokka:Todennäköisyysjakaumat
HSC SuperSeaCat Three

HSC SuperSeaCat Three on SuperSeaCatin operoima laiva. Alus on rakennettu vuonna 1999 Italiassa Fincantierin telakalla Riva Trigosossa. Ennen Sea Containersia alusta on operoinut Silja Line vuosina 2003-2006, Sea Containers Scotland 1999-2000, Hoverspeed vuonna 2001 ja Sea Containers Scotland jälleen vuosina 2001-2003\. Vuodesta 2003 eteenpäin alus oli Helsinki-Tallinna- reitillä pika-aluksena. Tallinkin ostettua Silja Linen heinäkuussa 2006 SuperSeaCat Threestä poistettiin Silja Linen logot. Alus ei kuulunut kauppaan, joten se ei ollut enää osa Silja Linen laivastoa. Aluksen kotisatama on La Speziassa Italiassa. Laivan sisaralukset ovat HSC SuperSeaCat One ja HSC SuperSeaCat Four. Laivan pituus on 100 metriä ja leveys 17,1 metriä. Syväys on 2,75 metriä ja aluksen bruttovetoisuus (GT) on 4 500\. Autoja se pystyy kuljettamaan noin 150 kappaletta ja matkustajia noin 800. Aluksen koneiston muodostaa neljä Ruston 20RK270 -dieseliä, joiden teho siirretään vesisuihkupropulsioon. Koneiden yhteisteho on 27 500 kilowattia. Alus pystyy saavuttamaan 38 solmun (70 km/h) matkanopeuden, joka on huomattavasti enemmän kuin tavallisten matkustajalauttojen matkanopeus. Laiva törmäsi Helsingistä tullessaan Tallinnan satamassa 12. lokakuuta 2007 laiturissa olleeseen Auto Express 2 -alukseen. Törmäyksessä ei loukkaantunut ihmisiä, mutta Auto Express 2:n kylkeen tuli miehen kokoinen aukko. Törmäys sattui SuperSeaCatin ollessa kääntymässä, kun kova tuuli painoi sen päin toista laivaa. Tallinkin Auto Express 2:ssa ei ollut matkustajia, ja törmäyksen jälkeen SuperSeaCatin matkustajat pääsivät normaalisti maihin.Helsingin Sanomat, 13.10.2007. Tiedosto:SSC3-2.jpg|SuperSeaCat Three Helsingin edustalla. Tiedosto:SuperSeaCat Three Helsinki 2006.jpg|SuperSeaCat Three Helsingissä vuonna 2006. == Lähteet == == Aiheesta muualla == * Valkeatlaivat.net (Laivasto > Silja Linen liikenteessä kulkeneet alukset > HSC SuperSeaCat Three) HSC Super SeaCat Three Luokka:Fincantieri
Pyromania

Pyromania tarkoittaa erityistä himoa tulipaloihin ja niiden sytyttelyyn. Pyromaani saa toiminnastaan jonkinlaista psyykkistä mielihyvää, pyrofiili taas nimenomaan seksuaalista mielihyvää. Nämä kaksi termiä on syytä erottaa toisistaan. Pyromaniaan liittyy joissain tapauksissa pyrofiliaa. Pyromania tulee erottaa tuho- ja murhapoltoista, joissa taas ensisijaisena tarkoituksena on rikollisesti tuhota jonkin omaisuutta tai jopa yrittää tappaa tai vahingoittaa ihmisiä. Suomen rikoslain määritelmä tuhopoltolle on teko, jossa tulipalo on sytytetty tai yritetty sytyttää tahallisesti. Vastaava rikosnimike on tuhotyö tai vahingonteko. Tuhopoltosta tulee murha, tappo, kuolemantuottamus, pahoinpitely, vakuutuspetos tai petos, mikäli jokin näistä on tulipalon sytyttämisen motiivi tai seuraus. Pyromania on sairaus. Pyromaanilta puuttuu rikollinen motiivi tulipalojen sytyttämiseen. Sen sijaan sytyttäminen tapahtuu pakonomaisesti ja kaavamaisesti tavalla, jota pyromaani ei itsekään ymmärrä. Tulipalojen sytyttäminen on pyromaanin tapa ilmaista tunteitaan, kuten esimerkiksi vihaa. Sytyttäminen herättää pyromaanissa suuruuden ja voimakkuuden tunnetta. Pyromaniaa voidaan verrata pelihimon ja kleptomanian kaltaisiin impulssihäiriöihin, joilla tarkoitetaan kyvyttömyyttä vastustaa mieleen putkahtavia ideoita ja hetkessä syntyvien tarpeitten tyydyttämistä. Tästä syystä pyromaani ei kohdista tuli-iskujaan erityisesti kehenkään tai mihinkään vaan sytyttelee usein autioita rakennuksia, lautapinoja, roskakasoja ja muita kohteita, jotka sijaitsevat syrjäisellä paikalla. Pyromania on miehillä naisia tavallisempaa.http://www.minddisorders.com/Py-Z/Pyromania.html ==Pyromania fiktiossa== * Tuhopolttaja on keskeisessä osassa Matti Yrjänä Joensuun romaanissa Harjunpää ja pyromaani (1978). * Aku Ankka ryhtyy pyromaaniksi kertomuksessa Liekkimies (1946).http://coa.inducks.org/story.php?c=W+OS++108-02&search;=liekkimies%20%20aku%20ankka * Lapinlahden Linnut -yhtyeen kappaleessa "Pentti polttaa taloja" kappaleen henkilön Pentin pakkomielle on polttaa taloja, vaikka tämä ei varsinaisesti liity pyromaniaan. * Sanna ja lapset -yhtyeen kappaleessa "Pieni murhapolttaja" Pikku Pauli sytyttää ihmisiä ja asioita 'joutessaan' * Elokuvassa Tulimyrsky Donald Sutherland esittää vankilassa olevaa pyromaania. * Hahmoluokka "Pyro" pelissä Team Fortress 2 ==Lähteet== *Tuhopoltot Suomessa -kirja, Turun yliopiston oikeustieteellinen tiedekunta; Ahti Laitinen, Hannu Niskanen. *Jyväskylän koulujen verkkolehdet, Lyseon lukio ===Viitteet=== == Aiheesta muualla == Luokka:Psyykkiset sairaudet
5 (luku)

5 (viisi) on luonnollinen luku, jota edeltää luku neljä ja seuraa luku kuusi. Esseetyylisessä tekstissä viisi kirjoitetaan yleensä kirjaimin. == Matematiikassa == === Alkulukuihin liittyen === * 5 on alkuluku. * 5 on Sophie Germainin alkuluku, koska 2 \cdot 5 + 1 = 11 ja 11 on myös alkuluku. * 5 on turvallinen alkuluku, koska 5 = 2 \cdot 2 + 1 ja 2 on myös alkuluku. * 5 on Pythagoraan alkuluku: 4 \cdot 1 + 1. * 5 on Fermat’n alkuluku: 2^{2^1}+1. * 5 on kertoma-alkuluku: 3!-1. * 5 on Mersennen alkuluvun 2^5-1 eksponentti. * 5 on 3:n ja 7:n alkulukupari. * 5 on kahden ensimmäisen alkuluvun summa: 2+3. * 5 on pienin pariton alkuluku, joka ei ole minkään alkuluvun serkku. === Muissa yhteyksissä === * Viisikulmio on monikulmio, jossa on 5 kärkeä ja 5 sivua. 5 on siten viisikulmioluku. * 5 on keskitetty neliöluku. * 5 on neliöpyramidiluku. * 5 on keskitetty tetraedriluku. * 5 on yksi Catalanin luvuista. * 5 kuuluu Fibonaccin lukujonoon. * 5 on palindromi binäärijärjestelmässä: 1012. * Tetrominoja on viisi, kun kierrettyjä ja peilattuja ei lasketa erikseen (katso kuva). == Luonnontieteissä == * Boorin järjestysluku jaksollisessa järjestelmässä on 5. * Beryllium-9 ja boori-10 ovat vakaita isotooppeja, joiden neutroniluku on 5. * Ihmisellä on yleensä kummassakin kädessään viisi sormea ja kummassakin jalassaan viisi varvasta. * Jupiter on Aurinkokunnan viides planeetta. * 5 Astraea on pikkuplaneetta. * Messier 5 on pallomainen tähtijoukko. == Muualla == * Toukokuu on vuoden viides kuukausi, joka merkitään päivämäärää kirjoitettaessa usein numerolla 5. * Viisikantainen ruusu tarkoitti antiikin roomalaisille salaisuutta. He ripustivat huoneen kattoon ruusun, jos he halusivat keskustelun olevan luottamuksellinen. Tästä tulee sanonta sub rosa. * Länsimaisessa työviikossa on yleensä viisi työpäivää. * Elokuvia ja hotelleja arvostellaan usein antamalla niille laadun kuvaukseksi tähtiä, ja viisi tähteä on yleensä paras arvosana. * Suomalaisessa peruskouluissa ja lukioissa numerolla viisi kuvataan välttävää ja alinta hyväksyttyä arvosanaa. * Ammattikouluissa ja korkeakouluissa 5 on paras arvosana. * TV5 on suomalainen televisiokanava * 5 on filippiiniläinen televisiokanava. * Viisikko-kirjasarjassa seikkailee viisihenkinen ryhmä. * DVD-aluekoodi 5 on käytössä Afrikassa, Venäjällä, Keski-Aasiassa ja Etelä-Aasiassa. * Radioamatöörien kutsumerkeissä 5 on piirinumero entisen Kymen läänin alueella.Radioamatöörimääräykset * Eurooppatie E5 kulkee Yhdistyneen kuningaskunnan ja Espanjan välillä. * Valtatie 5 kulkee Heinolan ja Sodankylän välillä. * Yhdysvalloissa viiden sentin kolikkoa kutsutaan nimellä nickel. * Musiikissa 5 tarkoittaa ns. voimasointua eli perusäänen ja puhtaan kvintin muodostamaa avosointua == Lähteet == == Aiheesta muualla == Luokka:Luonnolliset luvut
Beslan

Beslan (, ) on Pravoberežjen piirin keskuskaupunki Pohjois-Ossetia-Alaniassa Venäjän federaatiossa. Kaupunki sijaitsee Terekjoen pohjoispuolella noin 22 kilometriä tasavallan pääkaupungista Vladikavkazista luoteeseen. Venäjän Pohjois-Kaukasian halki kulkeva valtatie M29 ja samansuuntainen Venäjän rautateiden ratayhteys kulkee kaupungin kautta. Beslan on tullut tunnetuksi vuonna 2004 tapahtuneesta, satoja kuolonuhreja vaatineesta koulukaappauksesta. Vuonna 2010 Beslanin asukasluku oli 36 728. Vuonna 2002 kaupungin asukkaista 81,8 % oli osseetteja ja 13,5 % venäläisiä. Muualta Ossetiasta tulleet asukkaat perustivat Beslanin vuonna 1847 paikallishallinnolliseksi kyläksi nimellä Beslankau, Beslanin kylä. Virallisesti kylän nimeksi tuli kuitenkin Tulatovo tai Tulatovskoje, paikallisen aatelisen Beslan Tulatovin mukaan. Vuonna 1941 kylän nimi muutettiin Iristoniksi eli Ossetilaiseksi (kyläksi). Iristonista tuli kaupunki 1950 ja se nimettiin Beslaniksi. Kaupungissa on elintarviketeollisuutta, muun muassa AO "Beslan-kombinat", joka jalostaa maissitärkkelystä, maissiöljyä, melassia, glukoosia ja dekstriiniä sekä konepajateollisuutta, jonka suurin yritys on Avtospetsoborudovanija, sähköteknistä teollisuutta, tekstiiliteollisuutta sekä rakennustarviketuotantoa. Pravoberežjen piirissä kasvatetaan vehnää, maissia, ohraa, perunoita ja vihanneksia. Kuva:Krest v zale shkoly Beslana.JPG| Muistoristi voimistelusalissa, jossa koulukaappauksen uhreja pidettiin. |Surun puu. Beslanin koulukaappauksen uhrien muistomerkki. ==Lähteet== == Aiheesta muualla == *Beslan Severo-Osetinski informatsionnyi portal Luokka:Pohjois-Ossetia-Alanian kaupungit
China Northwest Airlines

China Northwest Airlines oli yksi Kiinan kansantasavallan ulkomaanlentoyhtiöistä. Sillä oli toimistoja Venäjällä Habarovskissa ja Irkutskissa, Pohjois-Koreassa Pjongjangissa, Etelä-Koreassa Soulissa ja Japanissa Nagoyassa. Nimensä mukaisesti (Kiinan luoteiset lentolinjat) se vastasi Kiinan ulkomaanlennoista luoteeseen. Vuonna 2002 yhtiö liitettiin China Eastern Airlinesiin. == Laivasto == Toimintansa aikana China Northwest Airlines käytti seuraavia konetyyppejä: * Airbus A300-600R * Airbus A310-200 * Airbus A320-200 * BAe 146-300 * Tupolev Tu-154M == Lähteet == == Aiheesta muualla == Luokka:Entiset kiinalaiset lentoyhtiöt
Flyygelitorvi

Flyygelitorvi on vaskipuhaltimiin kuuluva soitin. Se koostuu samoista osista kuin trumpetti; suukappaleesta, kartiomaisesta putkesta, venttiilikoneistosta, "triggereistä" ja kellosta. Ääni on trumpettiin verrattuna pehmeämpi. Flyygelitorvella on sama ääniala kuin trumpetilla, mutta ylärekisteriä on vaikeampi hallita. Flyygelitorvella voi myös soittaa suuresta Bb:stä suureen Gb:n asti vaikka trumpetilla nämä äänet eivät soi (suuresta B:stä pieneen Eb:n äänet eivät soi flyygelitorvella). Neliventtiilisellä flyygelitorvella voi soittaa kromaattisesti suuresta Gb:stä ylöspäin, neljäs venttiili madaltaa ääntä kvartilla. Äänialan yläraja on eri jokaiselle soittajalle, kuten muissakin vaskipuhaltimissa, mutta flyygelitorvelle kirjoitetaan harvoin viivaston päälle, jossa sen ääni muuttuu kireäksi. Flyygelitorvea käytetään nykyään eniten jazzissa, vaskiyhtyeissä ja viihde/popmusiikissa, jossa se on yleinen trumpetistin sivusoitin, mutta sille on sävelletty myös klassista materiaalia. Parhaiten flyygelitorvi toimii soolosoittimena tai vaikka pasuunoiden kanssa sektion ylimpänä äänenä. Luokka:Vaskipuhaltimet Luokka:Seulonnan keskeiset artikkelit
Jännitys

Jännitys (tunnus s tai σ) ilmaisee pinta-alayksikköön kohdistuvaa voimaa. Jännityksen yksikkö SI-järjestelmässä on Pascal (Pa = N / m²), joka on myös paineen yksikkö. Jännityksestä puhutaan esimerkiksi kun voima kohdistuu jotakin rakennetta kannattavaan pulttiin. Nesteen tai kaasun painaessa seinämää puhutaan taas paineesta, vaikka molemmissa tilanteissa voima kohdistuu tiettyyn pinta-alaan. Kappaleen venymä voidaan laskea kimmokertoimen avulla, kun siihen kohdistuva jännitys tunnetaan. Jännitys voi olla vetojännitystä, puristusjännitystä, taivutusjännitystä tai leikkausjännitystä. Vaihtuva jännitys voi aiheuttaa materiaalin väsymistä. Luokka:Suureet Luokka:Seulonnan keskeiset artikkelit
Šokkisivusto

Šokkisivusto on verkkosivusto, jonka tarkoituksena on olla katsojille epämiellyttävä ja sokeeraava kokemus. Šokkisivusto sisältää järkyttävää, erittäin mautonta tai julmaa kuva-, ääni- ja videomateriaalia. Aiheisto saattaa olla myös oksettavaa, esimerkiksi ulosteisiin liittyvää. Osa kuvista ja videonpätkistä on saattanut alun perin esiintyä pornoelokuvissa tai pornografisilla sivustoilla, joista aineisto on levinnyt huumori- ja sokeeraamiskäyttöön suunnitelluille verkkosivuille. == Šokkisivustoja == * Bonsai Kitten - Muka purkissa erikoiseen muotoon kasvatettuja kissoja. * Goatse.cx - Mies pyllistää ja tunkee anaalitappia peräaukkoonsa. * 2 Girls 1 Cup - Kaksi naista harrastaa seksiä ja syö ulosteita. * Meatspin.com - Mies ja transnainen harrastavat seksiä, jolloin transnaisen penis heiluu. * Lemonparty.org - Kolme iäkästä miestä suutelee sängyssä ja harrastaa suuseksiä. * Rotten.com - Sivusto, joka sisälsi lukuisia kuvia muun muassa epämuodostuneista ruumiista ja erilaisista sairauksista. *RunTheGauntlet - Sivusto, joka toimii alustana väkivaltaiselle ja epäsopivalle sisällölle. *Ogrish.com - Samanlainen kuin Rotten.com, muuttui myöhemmin LiveLeak.comiksi. == Katso myös == * Snuff-elokuva * Tietokonepila de:Internet- Phänomen#Sonstiges
Virtapiiri

Teoreettisessa sähkötekniikassa virtapiiri koostuu piirialkioista ja niitä yhdistävistä johtimista. Käytännön sähkötekniikassa piirialkioita vastaavat erilaiset sähköiset komponentit. Suljettu virtapiiri on virtalähteiden, johtimien ja sähkölaitteiden muodostama sähkövirran kulkureitti. Avoimesta virtapiiristä ei virta kulje lävitse; virtapiiri voidaan katkaista tarkoituksellisesti esimerkiksi katkaisijalla. == Kirchhoffin säännöt == Suljetussa virtapiirissä pätevät Kirchhoffin säännöt, joista ensimmäinen on se, että virtapiirin haarautumispisteeseen tulevien sähkövirtojen summa on yhtä suuri kuin siitä lähtevien virtojen summa. Toinen näistä säännöistä on se, että suljetussa silmukassa potentiaalien muutosten summa on nolla, kun potentiaalimuutosten suunnat otetaan huomioon etumerkeillä. Kun virtapiirissä olevien vastusten resistanssit lasketaan yhteen, tämän perusteella voidaan laskea virtapiirin sähkövirran voimakkuus. == Piirimuunnokset == Virtapiirien analysointia voi helpottaa piirimuunnoksilla: # Sarjaan tai rinnan kytkettyjä vastuksia voi yhdistää # Sarjaan kytkettyjä jännitelähteitä voi yhdistää # Kolmio-tähtimuunnos # Tähti-kolmiomuunnos # Virtalähteen muuttaminen jännitelähteeksi # Jännitelähteen muuttaminen virtalähteeksi #Virran muuttuminen sähköksi. == Piirien analysointimenetelmiä == # Kerrostamismenetelmä # Theveninin ja Nortonin menetelmät # Silmukka- ja solmumenetelmä == Erikoistapauksia == # Tikapuuverkko # Värähtelypiiri == Lähteet == == Kirjallisuutta == * Luokka:Elektroniikka Luokka:Sähkötekniikka Luokka:Seulonnan keskeiset artikkelit
Heikko vuorovaikutus

Heikko vuorovaikutus eli heikko ydinvoima on yksi neljästä perusvuorovaikutuksesta. Muut ovat gravitaatio eli painovoima, sähkömagneettinen vuorovaikutus ja vahva vuorovaikutus eli vahva ydinvoima. == Ominaisuuksia == Heikolle vuorovaikutukselle ominainen piirre on se, että se pystyy vaihtamaan hiukkasen toiseksi. Ensimmäinen havaittu heikon vuorovaikutuksen ilmiö oli beetahajoaminen, jolle Enrico Fermi kehitti niin kutsuttuihin heikkoihin virtoihin perustuvan teoreettisen kuvauksen 1930-luvulla. Tätä teoriaa pidetään ensimmäisenä mallina heikosta vuorovaikutuksesta. Sittemmin on löydetty paljon muitakin heikon vuorovaikutuksen alaisia reaktioita. Heikon vuorovaikutuksen tuntevat kaikki leptonit ja kvarkit mukaan luettuna neutriinot, jotka eivät mahdollista pientä gravitaatiovuorovaikutusta lukuun ottamatta muulla tapaa vuorovaikuta. Erikoisena piirteenä heikko voima rikkoo niin kutsutun pariteetti- eli P-symmetrian. Tämä tarkoittaa, että heikon vuorovaikutuksen ohjaamat reaktiot eivät ole symmetrisiä avaruuden peilauksissa. Kokeellisesti on myös osoittautunut, että P-symmetrian rikkoutuessa rikkoutuu myös niin kutsuttu varauskonjugaatio- eli C-symmetria, joka kuvaa hiukkasen vaihtamista antihiukkasekseen. Käytännössä tämä tarkoittaa, että hiukkanen ja antihiukkanen eroavat toisistaan. Kuitenkin nämä yhdessä eli CP-symmetria näyttää säilyvän. CP-symmetriassa ilmiö on samanlainen, jos hiukkaset korvataan antihiukkasillaan ja tilannetta katsotaan peilattuna. Vuonna 1964 havaittiin CP-symmetrian rikkoutuvan pienessä osassa kaonien hajoamisia. == Välittäjähiukkaset == Hiukkasfysiikan standardimallin mukaan perusvuorovaikutukset siirtyvät välittäjähiukkasten (mittabosonien) kuljettamana, joita on heikolla vuorovaikutuksella kolmenlaisia. Kaksi W-bosonia, sähkövaraukseltaan positiivinen ja negatiivinen, sekä yksi sähköisesti neutraali Z-bosoni. Näitä hiukkasia kutsutaan myös yhteisnimellä välibosoneiksi. Näillä bosoneilla on hiukkasfysiikan skaalassa suuri massa: W-bosoneilla noin 80 GeV/c2 ja Z-bosonilla noin 91 GeV/c2. Bosonien suuren massan takia heikon vuorovaikutuksen kantama on hyvin lyhyt, noin 10-17 m. Fotonin tapaan myös välibosonit esiintyvät vapaina hiukkasina, joskin niiden elinaika on erittäin lyhyt. == Sähköheikko vuorovaikutus == Sähkömagneettista vuorovaikutusta välittävän fotonin tapaan myös välibosonit ovat spin 1 -hiukkasia ja molempia vuorovaikutuksia voidaan kuvata eräänlaisten virtojen avulla. 1960-luvulla Sheldon Glashow, Steven Weinberg ja Abdus Salam onnistuivatkin yhdistämään sähkömagneettiset ja heikon voiman aiheuttamat ilmiöt yhteen mittakenttäteoriaan, jota kutsutaan sähköheikoksi teoriaksi. Teoriaan liittyvä spontaani symmetriarikko on keskeinen syy Higgsin bosonin keksimiselle. ==Lähteet== ==Aiheesta muualla== * Heikko vuorovaikutus * SLAC – Weak Interaction Luokka:Hiukkasfysiikan standardimalli Luokka:Perusvuorovaikutukset Luokka:Seulonnan keskeiset artikkelit
Eksponenttijakauma

Eksponenttijakauma on muistinmenetysominaisuuden omaava ja Poisson-prosessin insidenssien välisen ajan jakauma. Eksponenttijakauma on jatkuva, ja sen arvojoukko on positiivisten reaalilukujen joukko. Jos satunnaismuuttuja X on eksponenttijakautunut, merkitään X \sim \operatorname{Exp}(\lambda) . Parametri \lambda > 0 on jakauman odotusarvon käänteisluku. Tiheysfunktio on arvojoukossa f_X (x) = \lambda e^{-\lambda x} ja kertymäfunktio F_X (x) = 1- e^{-\lambda x} . Odotusarvo ja varianssi ovat \operatorname{E}(X)=\frac{1}{\lambda} ja \operatorname{Var}(X)=\frac{1}{\lambda^2} . Eksponenttijakaumalla on niin kutsuttu muistinmenetysominaisuus, eli jos a>0, niin \operatorname{P}(X>x+a \,|\, X>a) = \operatorname{P}(X>x). Siis jos X on esimerkiksi elinaika, niin muistinmenetysominaisuuden mukaan jäljellä oleva elinaika ei riipu iästä. Jatkuvista jakaumista vain eksponenttijakaumalla on muistinmenetysominaisuus. == Katso myös == * Gamma-jakauma == Aiheesta muualla == * Mathworld: Exponential Distribution * Online laskin Eksponenttijakauma Luokka:Todennäköisyysjakaumat Luokka:Seulonnan keskeiset artikkelit
Χ²-jakauma

\Gamma\left(\frac{k}{2}\right)}\; x^{\frac{k}{2}-1} e^{-\frac{x}{2}}\, | cdf = \frac{1}{\Gamma\left(\frac{k}{2}\right)}\;\gamma\left(\frac{k}{2},\,\frac{x}{2}\right) | mean = k | median = \approx k\bigg(1-\frac{2}{9k}\bigg)^3 | mode = max{ k − 2, 0 } | variance = 2k | skewness = \scriptstyle\sqrt{8/k}\, | kurtosis = 12 / k | entropy = \begin{align}\frac{k}{2}&+\ln(2\Gamma(k/2)) \\\ &\\!+(1-k/2)\psi(k/2)\end{align} | mgf = kun t < ½ | char = }} \chi^2-jakauma on tilastotieteen testeissä käytetty jakauma. Jos satunnaismuuttujat X_1, \ldots, X_n ovat riippumattomia ja standardinormaalijakautuneita, niin niiden neliöiden summa on \chi^2-jakautunut n:llä vapausasteella. Jos X = X_1^2 + \ldots + X_n^2, on siis X \sim \chi^2_n . Jakauman parametri n on positiivinen kokonaisluku. \chi^2-jakauma on jatkuva, ja sen arvojoukko on positiivisten reaalilukujen joukko. Tiheysfunktio on arvojoukossa f_X (x) = \frac{x^{\frac{n}{2}-1} e^{-\frac{x}{2}}}{2^\frac{n}{2}\Gamma(\frac{n}{2})} , jossa \Gamma(r) = \int_0^\infty x^{r-1} e^{-x} dx on Eulerin gammafunktio. Kertymäfunktiota F_X(x) = \int_0^x f_X(z) dz ei voi yleisessä tapauksessa esittää suljetussa muodossa. Odotusarvo ja varianssi ovat \operatorname{E}(X)=n ja \operatorname{Var}(X)=2n . \chi^2-jakauma on gammajakauman erikoistapaus: \chi^2 = \operatorname{Gamma}\left(\frac{n}{2},\frac{1}{2}\right). == Katso myös == * χ²-testi * Khii ==Lähteet== == Aiheesta muualla == * Mathworld: Chi-Squared Distribution * Mellin, Ilkka Todennäköisyyslaskenta Osa 3: Todennäköisyysjakaumia Normaalijakaumasta johdettuja jakaumia Luokka:Todennäköisyysjakaumat Luokka:Seulonnan keskeiset artikkelit
Epäsymmetrinen sodankäynti

Epäsymmetrinen sodankäynti tarkoittaa sodankäyntiä kahden voimasuhteiltaan epäsuhtaisen vihollisen välillä. Nykyaikaisessa sotilaallisessa ajattelussa epäsymmetrisellä sodankäynnillä tarkoitetaan myös tilanteita, joissa molemmat osapuolet käyttävät erilaisia strategioita. Käsitettä käytti ensimmäisenä Andrew J.R. Mack vuonna 1975 artikkelissaan Why Big Nations Lose Small Wars () World Politics -lehdessä. == Lähteet == Luokka:Sodankäynnin strategia
Binomikerroin

Binomikerroin on kombinaatioiden laskemiseen käytetty kaksiparametrinen funktio. Jos n,k \in \mathbb{N} ja k \leq n, niin binomikerroin on {n \choose k} = \frac{n!}{k! \cdot (n-k)!}. Tämä luku osoittaa, kuinka monella eri tavalla n alkiota käsittävästä joukosta voidaan poimia sellainen osajoukko, jossa on k alkiota. Esimerkiksi neljästä henkilöstä (A, B, C ja D) voidaan valita kaksi henkilöä kuudella tavalla: AB, AC, AD, BC, BD ja CD. Näiden sisäisellä järjestyksellä (permutaatio) ei ole väliä. Täten: {4 \choose 2} = 6. Useissa laskimissa sama toiminto on nimeltään nCr (esim. nCr(4,2) ). == Ominaisuuksia == Binomikertoimille pätevät seuraavat yleiset säännöt: * {n \choose k}={n \choose n-k} * {n \choose 0}={n \choose n} = 1 * {n \choose 1}={n \choose n-1} = n * Pascalin sääntö: {n+1 \choose k}={n \choose k-1}+{n \choose k} * \sum_{k=0}^n {n \choose k} = 2^n Pascalin sääntö osoittaa, että binomikertoimen arvot voidaan lukea Pascalin kolmiosta niin, että n vastaa kolmion rivinumeroa, ja k binomikertoimen järjestysnumeroa rivin reunasta laskien. == Binomin potenssit == Nimitys binomikerroin johtuu siitä, että samat luvut esiintyvät myös kertoimina, kun binomi korotetaan kokonaislukupotenssiin ja saatu lauseke kehitetään polynomiksi, esimerkiksi: : (a+b)^2 = {2 \choose 0} a^2 + {2 \choose 1} ab + {2 \choose 2} b^2 = a^2 + 2ab + b^2 : (a+b)^3 = {3 \choose 0} a^3 + {3 \choose 1} a^2b + {3 \choose 2} ab^2 + {3 \choose 3} b^3 = a^3 + 3a^2b + 3ab^2 + b^3 : (a+b)^4 = {4 \choose 0} a^4 + {4 \choose 1} a^3b + {4 \choose 2} a^2b^2 + {4 \choose 3} ab^3 + {4 \choose 4} b^4 = a^4 + 4a^3b + 6a^2b^2 + 4ab^3 + b^4 == Yleistyksiä == Korvaamalla kertoma gammafunktion avulla, voidaan binomikerroin laajentaa positiivisille reaaliluvuille ja joillekin negatiivisille reaaliluvuille määritellyksi. Negatiivinen binomikerroin on kuitenkin {-n \choose k} = (-1)^k {n+k-1 \choose k} = (-1)^k \frac{(n+k-1)!}{k!(n-1)!}. Yleisesti on voimassa, että jos \alpha\in\mathbb R, niin \binom{\alpha}{n}=\frac{\prod_{i=0}^{n-1} \left (\alpha-i\right )}{n!}.Lennart Råde, Bertil Westergren: Mathematics Handbook for Science and Engineering == Binomikertoimien ala- ja ylärajoja == Binomikertoimelle {n \choose k} on voimassa seuraavat arviot: * {n \choose k} \le \frac{n^k}{k!} * {n \choose k} \le \left(\frac{n\cdot e}{k}\right)^k * {n\choose k}\ge \left(\frac{n}{k}\right)^k ==Lähteet== == Aiheesta muualla == * Binomial Coefficient Luokka:Kombinatoriikka
Luettelo hallitsijasuvuista

Eri maita on hallinnut erinäinen joukko hallitsijasukuja eli dynastioita, jotka ovat jättäneet jälkensä näiden maiden historiaan. Dynastioiden katsotaan perinteisesti jatkuvan vain mieslinjaisesti ja primogenituuria (esikoisoikeutta) korostaen. Tässä luettelossa on ensin ilmoitettu maa ja sen jälkeen sitä hallinneet dynastiat. == Aasia == ===Afganistan=== *Durrani *Barakzai === Arabia === * Saudien hallitsijasuku ===Kiina=== kts. Kiinan dynastiat === Persia === * Akemenidien hallitsijasuku * Seleukidit * Sassanidit == Afrikka == === Egypti === :Luettelo Egyptin dynastioista: Egyptin faaraot *Ptolemaioksen hallitsijasuku *Muhammad Alin dynastia == Eurooppa == ===Bysantti=== *Komnenos *Dukas *Laskaris *Palaiologos ===Englanti/Iso-Britannia=== *Mercia *Wessex *tanskalaiskuninkaat *Normannien hallitsijasuku (Vilhelm Valloittajan jälkeläiset) *Plantagenet *Lancaster *York *Tudor *Stuart *Hannover *Saksi-Coburg-Gotha *Windsor ===Italia=== ====Firenze==== *Medici ====Milano==== *Sforza ===Itävalta=== *Habsburg ===Makedonia (antiikin)=== * Argeadit * Antipatroksen hallitsijasuku * Antigonidien hallitsijasuku ===Monaco=== *Grimaldi ===Puola=== * Piast-suku (800-luku – 1296 ja 1306–1370) * Přemyslid-suku (1291–1306) * Anjou-suku (1370–1399) * Jagello-suku (1386–1572 ja 1575–1586) * Valois-suku (1573–1574) * Báthory-suku (1576–1586) * Vaasa-suku (1587–1668) * Wiśniowiecki-suku (1669–1673) * Sobieski-suku (1674–1696) * Wettin-suku (1697–1706, 1709–1733 ja 1736–1764) * Leszczyński-suku (1704–1709 ja 1733–1736) * Poniatowski-suku (1764–1795) ===Frankit/Ranska=== *Merovingit *Karolingit *Kapetingit **suorat kapetingit **Valois **Bourbon *Bonaparte *Orléans === Ruotsi === * Munsjö * Stenkilin suku * Sverkerin suku * Eerikin suku * Bjälbo-suku (usein virheellisesti Folkunga-suku) * Vaasa (Vasa) * Pfalzilainen suku * Hessen * Holstein-Gottorp * Bernadotte ===Serbia=== *Brankovićin hallitsijasuku *Obrenović *Karađorđević ===Skotlanti=== *MacAlpin *Dunkeld *Balliol *Bruce *Stuart === Unkari === * Árpád-suku * Aba (suku) * Přemyslid-suku * Wittelsbach * Anjou (hallitsijasuku) * Luxemburg (suku) * Hunyadi * Jagello (dynastia) * Szapolyai * Habsburg ===Venäjä=== *Rurikin dynastia *Godunov * Romanov (Venäjän keisarikunta) ==Lähteet== * * Luokka:Luettelot suvuista